हादोर गेजेरारि थाखोयाव आगोलनि सावथुन "भिलेज रक्सार (Village Rockstar)" नि बादियै "बुल बुल केन" सावथुनाबो समाजनि गाहाम दाजाबथाइखौ लानानै सावगारि लानाय जादोंमोन। बुल बुल केन सावथुनखौ टरेन्ट आरो बार्लिनाव खुंजानाय सावथुन फोर्बोयावबो दिन्थिहैनाय जादोंमोन। सावथुन दिहुनगिरि रिमा दास नि सावथुन "भिलेज रक्सार" आ मोनथाम बाख्नायथाव बान्था आर्जिनो हादोंमोन आरो अस्कारनि थाखाय सायख' (Nominated) जादोंमोन। मख'जाथावदि 2019 आव दिहुनजानाय सावथुन "बुल बुल केन सिं"आबो सावथुन मोजां मोनग्रा राज्यो-राजानि अननाय बुथुमबावदों।